b'\n_START_ARTICLE_\nAnastasius IV\n_START_PARAGRAPH_\nPaavi Anastasius IV (k. 3. joulukuuta 1154) oli paavina 12. hein\xc3\xa4kuuta 1153 \xe2\x80\x93 3. joulukuuta 1154. H\xc3\xa4nen oikea nimens\xc3\xa4 oli Corrado di Subarra ja h\xc3\xa4n oli syntynyt Roomassa._NEWLINE_Kun h\xc3\xa4net valittiin paaviksi 9. hein\xc3\xa4kuuta 1153, h\xc3\xa4n oli Sabinan kardinaali-arkkipiispa. H\xc3\xa4n oli osallistunut vuonna 1130 paavi Innocentius II:n valintaan ja oli vastapaavi Anacletus II:n vankkumaton vastustaja. Kun Innocentus joutui l\xc3\xa4htem\xc3\xa4\xc3\xa4n pakoon Ranskaan, Anastasius j\xc3\xa4i h\xc3\xa4nen kirkkoherrakseen Italiaan._NEWLINE_Lyhyen kautensa aikana h\xc3\xa4n toimi kuitenkin rauhan rakentajana. H\xc3\xa4n p\xc3\xa4\xc3\xa4si Fredrik I:n kanssa sopuun Magdeburgin piispan arkkipiispan nimitt\xc3\xa4misest\xc3\xa4. H\xc3\xa4n ratkaisi nelj\xc3\xa4n paavin aikana k\xc3\xa4ydyn riidan Willian Fitzherbertin nimitt\xc3\xa4misest\xc3\xa4 Yorkin arkkipiispaksi voimakkaan sisterssil\xc3\xa4isen s\xc3\xa4\xc3\xa4nt\xc3\xb6kunnan vastustuksesta huolimatta.'